ಇಟಲಿಯ ಉಂಬ್ರಿಯಾದಲ್ಲಿನ Città di Castello ಎಂಬಲ್ಲಿ ಬೆಲೂಚಿಯವರ ಜನನವಾಯಿತು , ಇವರು, ಟಕ್ಕಿಂಗ್ ಕಂಪನಿಯ ಮಾಲೀಕರಾದ ಲೂಗಿ ಬೆಲೂಚಿ ಹಾಗೂ ವರ್ಣ ಚಿತ್ರಗಾರ್ತಿ ಮರಿಯಾ ಗುಸ್ಟಿನೆಲ್ಲಿ ದಂಪತಿಗಳ ಪುತ್ರಿಯಾಗಿದ್ದಾರೆ. ಬೆಲೂಚಿಯವರು ತಮ್ಮ ೧೬ನೆಯ ವಯಸ್ಸಿನಲ್ಲಿ Liceo classicoಗೆ ಹೋಗುತ್ತಿದ್ದಾಗ ಮಾಡೆಲಿಂಗ್ ಮಾಡಲು ಪ್ರಾರಂಬಿಸಿದರು ಮೊದಲಿಗೆ ಆಕೆ ವಕೀಲ ವೃತ್ತಿಯನ್ನು ಆಯ್ಕೆ ಮಾಡಿಕೊಂಡಿದ್ದರು, ಯೂನಿವರ್ಸಿಟಿ ಆಫ್ ಪೆರುಗಿಯಾಗೆ ಶೈಕ್ಷಣಿಕ ಶುಲ್ಕ ಪಾವತಿಸುವುದಕ್ಕಾಗಿ ಮೊದಲ ಬಾರಿ ಮಾಡೆಲಿಂಗ್ ಮಾಡಿದರು, ಆದರೆ ಆಕೆಯ ಜೀವನಶೈಲಿಯು ಕಾನೂನು ಅಭ್ಯಾಸದಿಂದ ದೂರ ಉಳಿಯುವಂತೆ ಮಾಡಿತು. ಆಕೆ ಇಟಾಲಿಯನ್, ಫ್ರೆಂಚ್ ಮತ್ತು ಇಂಗ್ಲಿಷ್ ಭಾಷೆಗಳಲ್ಲಿ ನಿರರ್ಗಳವಾಗಿ ಮಾತನಾಡಬಲ್ಲರು, ಸ್ಪ್ಯಾನಿಶ್‌ನಲ್ಲಿ ಕೂಡಾ ಸ್ವಲ್ಪ ಮಾತನಾಡಬಲ್ಲರು ಹಾಗೂ ಆಕೆ ಈ ಭಾಷೆಗಳಲ್ಲಿ ಹಾಗೂ ಅರಮಾಯಿಕ್‌ನಲ್ಲಿ ಕೂಡಾ ಮಾತನಾಡುವ ಮೇರಿ ಮಗ್ಡಲೆನ್ ಪಾತ್ರದಲ್ಲಿ "ದಿ ಪ್ಯಾಶನ್ ಆಫ್ ದ ಕ್ರಿಸ್ಟ್ " ನಲ್ಲಿ ಕಾಣಿಸಿಕೊಂಡಳು. 
ಬೆಲೂಚಿಯು ಫ್ಯಾಷನ್ ಛಾಯಾಚಿತ್ರಗ್ರಾಹಕ ಕ್ಲಾಡಿಯೋ ಕಾರ್ಲೋಸ್ ಬಸ್ಸೊರನ್ನು ೧೯೯೦ರಲ್ಲಿ ವಿವಾಹವಾದರು. ನಂತರದಲ್ಲಿ ಅವರ ಜೊತೆಗೆ ಬಹಳಷ್ಟು ಚಿತ್ರಗಳಲ್ಲಿ ಸಹನಟನಾಗಿ ಅಭಿನಯಿಸಿದ ವಿನ್ಸೆಂಟ್ ಕ್ಯಾಸೆಲ್‌ರನ್ನು ವಿವಾಹವಾದರು, ಹಾಗೂ ಇವರಿಗೆ ದೇವಾ (ಜನನ ೨೦೦೪ರ ಸೆಪ್ಟೆಂಬರ್ ೧೨) ಹೆಸರಿನ ಒಬ್ಬ ಮಗಳಿದ್ದಾಳೆ. ಈ ಜೋಡಿಯು ೨೦೧೦ರ ವಸಂತಕ್ಕೆ ತಮ್ಮ ಎರಡನೆಯ ಮಗುವಿನ ಆಗಮನವನ್ನು ಎದುರು ನೋಡುತ್ತಿದೆ. ವೀರ್ಯಾಣುಗಳನ್ನು ಇನ್ನೊಬ್ಬರಿಂದ ಪಡೆದು ಮಗು ಹೊಂದುವುದನ್ನು ವಿರೋಧಿಸುವ ಇಟಾಲಿಯನ್ ಕಾನೂನನ್ನು ಪ್ರತಿಭಟಿಸುವುದಕ್ಕಾಗಿ, ೨೦೦೪ರಲ್ಲಿ ಬೆಲೂಚಿಯವರು ಗರ್ಭಿಣಿಯಾಗಿದ್ದಾಗ ಇಟಾಲಿಯನ್ "ವ್ಯಾನಿಟಿ ಫೇರ್ " ಮ್ಯಾಗಜೀನ್‌ಗೆ ವಿವಸ್ತ್ರಳಾಗಿ ಪೋಸ್ ಕೊಟ್ಟಳು. 
The Passion of the Christ ಚಿತ್ರದ ಆಧಾರಿತ ಡಾಕ್ಯುಮೆಂಟರಿ ಚಿತ್ರ "The Big Question" ನಲ್ಲಿ ಆಕೆ ಹೀಗೆ ಹೇಳಿದ್ದಾಳೆ : " ನನಗೆ ಎಲ್ಲ ಧರ್ಮಗಳಲ್ಲಿ ಆಸಕ್ತಿ ಹಾಗೂ ಗೌರವ ಇದೆ ಆದರೂ ನಾನು ಒಬ್ಬ ಅಜ್ಞೇಯತಾವಾದಿ" ನಾನು ನಂಬುವ ವಿಷಯವೆಂದರೆ, ಅತೀಂದ್ರಿಯ ಶಕ್ತಿ; ಮಹಾಸಾಗರಗಳಲ್ಲಿ ಉಬ್ಬರಗಳ ಸಮಯದಲ್ಲಿ ಶಕ್ತಿ ತುಂಬುವ ನಿಸರ್ಗದ ಕೊಡುಗೆಗಳು ಮತ್ತು ಪ್ರಾಣಿಗಳು."

ವೈಯಕ್ತಿಕ ಜೀವನ
ಪ್ರಶಸ್ತಿಗಳು ಮತ್ತು ಇತರೆ
ಮಾಡೆಲಿಂಗ್
ಸಿನಿಮಾ